Diari Oficial de la Generalitat Valenciana


Sumari del DOGV 7606, del 02-09-2015 (2015/7271)

ORDRE 3/2015, de 31 d'agost, de la Conselleria d'Educació, Investigació, Cultura i Esport, de convocatòria de subvencions destinades a societats musicals de la Comunitat Valenciana amb escoles d'educands per a l'exercici de 2015.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7606

Data del DOGV
:   02-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7271


Data del document
:   31-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

ORDRE 3/2015, de 31 d'agost, de la Conselleria d'Educació, Investigació, Cultura i Esport, de convocatòria de subvencions destinades a societats musicals de la Comunitat Valenciana amb escoles d'educands per a l'exercici de 2015. [2015/7271]  
PREÀMBUL  
  
L'article 28 de la Llei 2/1998, de 12 de maig, Valenciana de la Música, establix que les escoles d'educands de les societats musicals podran rebre de les administracions públiques protecció i ajuda amb vista a la labor educativa i cultural que exercixen.  
El Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, en l'article 6, assigna a la Conselleria d'Educació, Investigació, Cultura i Esport, entre altres competències, les relacionades amb les bandes de música.  
Dins de les disponibilitats pressupostàries de l'any 2015, la Conselleria d'Educació, Investigació, Cultura i Esport convoca estes subvencions destinades a les societats musicals de la Comunitat Valenciana amb escoles d'educands per a contribuir parcialment al finançament de les activitats que duguen a terme per al foment de l'ensenyança de la música i de la promoció i difusió de la cultura musical durant l'exercici de 2015.  
Per això, d'acord amb el que disposa la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions; la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de l'esmentada llei; el Decret 7/2015, de 29 de juny, del president de la Generalitat, i el Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell,  
  
  
ORDENE  
  
Article 1. Objecte  
Convocar, en règim de concurrència competitiva, la concessió de subvencions, dins dels límits pressupostaris que s'aproven per a la finalitat mencionada, destinades a les societats musicals de la Comunitat Valenciana amb escoles d'educands, per a contribuir al finançament de les activitats dutes a terme per al foment de l'ensenyança de la música i de la promoció i difusió de la cultura musical, durant l'exercici de 2015.  
  
  
Article 2. Dotació econòmica  
La Llei 8/2014, de 26 de desembre, de Pressupostos de la Generalitat per a l'exercici 2015, conté la línia pressupostària T7273000, inclosa en el programa 422.40, en el capítol IV, destinada a l'esmentada finalitat, per un import de 250.000,00 - (dos-cents cinquanta mil euros).  
  
Després de l'obertura del pressupost, la Conselleria d'Educació, Investigació, Cultura i Esport farà públic, per mitjà d'una resolució, l'import global màxim destinat a la concessió de les subvencions previstes en esta convocatòria.  
L'esmentat import es podrà incrementar com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a, punt quart, del Reglament de la Llei General de Subvencions. Així mateix, el mencionat import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció finançada.  
  
Article 3. Política de la competència de la Unió Europea  
De conformitat amb els articles 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV 5596, 11.09.2007), esta convocatòria està exempta de notificació a la Comissió Europea perquè no li és aplicable l'article 107, apartat 1, del Tractat de Funcionament de la Unió Europea, atés que les ajudes van dirigides a entitats que no realitzen activitats econòmiques i, per tant, no afecten els intercanvis comercials entre els estats membres.  
  
  
Article 4. Pronunciament de la Comissió Delegada del Consell d'Hisenda i Pressupostos  
Segons el que establix el Decret 198/2004, d'1 d'octubre, del Consell, pel qual s'adequa la composició de la Comissió Delegada del Consell per a Assumptes Econòmics i se'n regula el funcionament, i el Decret 80/2011, d'1 de juliol, del Consell, pel qual es modifica la denominació i composició de l'esmentada comissió, esta convocatòria no requerix el pronunciament de l'ara denominada Comissió Delegada del Consell d'Hisenda i Pressupostos, ja que no té una especial incidència pressupostària i econòmica.  
  
Article 5. Aprovació de les bases i dels models de la convocatòria  
  
Aprovar les bases per les quals es regix esta convocatòria, incloses com a annex I d'esta orde, així com els models que figuren com a annexos II, III, IV, V i VI.  
  
DISPOSICIONS ADDICIONALS  
  
Primera. Documents en poder de l'Administració de la Generalitat  
1. En el cas que els documents que, d'acord amb les normes aplicables, han d'acompanyar la sol·licitud de concessió de subvencions ja estiguen en poder de qualsevol òrgan de l'Administració actuant, l'entitat interessada podrà acollir-se al que establix l'apartat f de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que s'hi faça constar el número d'expedient, la data i l'òrgan o la dependència en què van ser presentats o, si és el cas, emesos, i que no hagen transcorregut més de cinc anys des de la finalització del procediment a què corresponen.  
2. En el cas d'impossibilitat material d'obtindre els referits documents, l'òrgan competent podrà requerir a l'entitat sol·licitant que els presente o, en cas de ser impossible, que acredite per uns altres mitjans els requisits als quals es referixen estos documents.  
3. En tot cas, de conformitat amb el que disposen els articles 4 i 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, a les entitats que concórreguen a esta convocatòria no se'ls exigirà la presentació dels documents a què es referixen els mencionats preceptes, ni en el moment de formular la sol·licitud ni tampoc, si en resulten beneficiàries, en el moment de procedir a la justificació del pagament de les subvencions concedides.  
  
Segona. Accés a models normalitzats  
Tots els impresos que s'esmenten en les bases d'esta convocatòria estaran a disposició de les entitats interessades a la seu electrònica o portal institucional de la Generalitat en internet i en qualsevol oficina PROP.  
  
Tercera. Incidència en les dotacions de gasto  
La implementació i desplegament posterior d'esta orde hauran de ser atesos amb els mitjans personals i materials de la conselleria competent en matèria d'educació, en la quantia que prevegen els pressupostos anuals corresponents.  
  
DISPOSICIONS FINALS  
  
Primera. Normativa  
En tot allò que no regula esta orde, caldrà ajustar-se al que disposa la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i als preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
  
  
Segona. Delegació de determinades competències  
Es delega en la Direcció General de Formació Professional i Ensenyaments de Règim Especial la facultat de dictar, quan pertoque, les resolucions per les quals s'accepte la renúncia a les subvencions atorgades i aquelles que deixen sense efecte les subvencions concedides o que en minoren la quantia; també es delega esta facultat per a dictar les resolucions per les quals s'exigisca el reintegrament d'imports percebuts indegudament en el marc d'esta convocatòria.  
Es delega en la Direcció General de Formació Professional i Ensenyaments de Règim Especial la facultat de concedir o denegar estes ajudes i se l'autoritza perquè dicte les resolucions i instruccions necessàries per a la execució d'esta orde; a més, se l'autoritza perquè dicte resolucions que complementen o modifiquen les resolucions anteriors en cas de necessitat, de conformitat amb l'article 19, punt 4, de la Llei General de Subvencions, segons el qual qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres aportacions fora dels casos permesos en la norma reguladora, podran donar lloc a la modificació de la resolució de concessió, en els termes establits en la normativa reguladora de la subvenció.  
Es delega en la Direcció General de Formació Professional i Ensenyaments de Règim Especial la resolució dels expedients de reintegrament de la subvenció que siguen pertinents i se l'autoritza per a ampliar els terminis de presentació d'instàncies i justificacions, quan es considere aconsellable per al desplegament i l'execució d'esta orde, d'acord amb l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre).  
  
Tercera. Entrada en vigor  
Esta orde entrarà en vigor l'endemà de publicar-se en el Diari Oficial de la Comunitat Valenciana.  
  
València, 31 d'agost de 2015  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX I  
Bases de la convocatòria pública de subvencions   
destinades a les societats musicals amb escoles   
d'educands per a l'exercici 2015  
  
Primera. Objecte de la subvenció  
Esta convocatòria té com a objecte la concessió de subvencions destinades a les societats musicals de la Comunitat Valenciana amb escoles d'educands, per a contribuir parcialment al finançament de les activitats dutes a terme per al foment de l'ensenyança de la música i de la promoció i difusió de la cultura musical, durant l'últim trimestre de 2014 i els tres primers trimestres de 2015.  
De conformitat amb el que establix l'article 22 de la Llei 38/2003, de 17 de novembre, General de Subvencions, estes subvencions s'adjudicaran pel procediment de concurrència competitiva, i, una vegada determinades les beneficiàries de les subvencions, es distribuirà entre totes estes i a prorrata l'import consignat en la línia pressupostària.  
  
  
Segona. Gastos subvencionables  
Les subvencions s'atorgaran a fi de contribuir als següents gastos relacionats amb les activitats objecte de subvenció realitzades per les societats musicals de la Comunitat Valenciana amb escoles d'educands durant l'últim trimestre de 2014 i els tres primers trimestres de 2015:  
  
a) Gastos derivats de la contractació de personal docent i no docent i de l'alta en la Seguretat Social d'este personal.  
b) Gastos derivats del funcionament del centre:  
- Gastos derivats de l'adquisició de material pedagògic destinat a fins didàctics.  
- Gastos per a la promoció cultural musical i activitats de promoció i difusió de la iniciació en la cultura musical.  
- Gastos de material fungible.  
- Gastos de subministraments i comunicacions (electricitat, aigua, telèfon?).  
- Altres gastos corrents.  
  
Tercera. Sol·licitants i requisits  
1. Podran sol·licitar les subvencions les societats musicals titulars d'escoles d'educands previstes en la Llei 2/1998, de 12 de maig, Valenciana de la Música, sempre que, d'acord amb l'article 13.1 de la Llei 38/2003, de 17 de novembre, General de Subvencions, complisquen els requisits següents:  
a) Que en el moment de la finalització del termini de presentació de sol·licituds d'esta convocatòria estiguen inscrites en el registre que legalment corresponga com a associacions o fundacions, sense ànim de lucre, la finalitat de les quals siga la divulgació i promoció cultural de la música.  
b) Que tinga el domicili social radicat en l'àmbit territorial de la Comunitat Valenciana.  
c) Que en el moment de la finalització del termini de presentació de sol·licituds d'esta convocatòria, les societats musicals no estiguen inscrites com a escoles de música en la secció específica del Registre de Centres Docents de la Comunitat Valenciana.  
d) Que tinguen un programa d'activitats per al curs 2014-2015 que es corresponga amb les activitats de finançament que constituïxen l'objecte d'esta orde.  
e) Que es troben al corrent en el compliment de les seues obligacions tributàries i amb la Seguretat Social, d'acord amb el que establix el punt 1, lletra e, de l'article 14 de l'esmentada Llei General de Subvencions.  
2. Quedaran excloses d'esta convocatòria les entitats en què concórrega alguna de les circumstàncies previstes en els articles 13.2 i 13.3 de la Llei 38/2003, de 17 de novembre, General de Subvencions.  
  
Quarta. Formalització de les sol·licituds i termini de presentació  
1. La sol·licitud es formalitzarà en l'imprés que figura com a annex II d'esta orde. L'esmentat imprés de sol·licitud, degudament subscrit per la persona que tinga la representació legal de la societat musical, junt amb la documentació ressenyada en la base quinta d'esta convocatòria, s'han d'adreçar a la direcció territorial d'Educació, Investigació, Cultura i Esport corresponent, que disposa de la seu electrònica següent: https://sede.gva.es o www.gva.es.  
2. La sol·licitud, junt amb els annexos i la documentació exigida en les bases de la convocatòria, es podrà presentar en els registres de les direccions territorials d'Educació, Investigació, Cultura i Esport corresponents.  
També es podrà presentar per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, podrà fer-se la presentació telemàtica de les sol·licituds, segons el que disposa el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana: per a això s'accedirà al Catàleg de Servicis Públics Interactius de la Generalitat, accessibles a través de www.tramita.gva.es, i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de la firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persones físiques), els dos emesos per l'Autoritat de Certificació de la Comunitat Valenciana.  
En el cas de presentar un certificat digital de persona física i que s'actue en representació d'una persona jurídica, prèviament s'haurà d'inscriure en el Registre de Representacions de Caràcter Voluntari davant de la Generalitat per a la realització de tràmits per via telemàtica. Si alguns dels documents que s'han d'aportar junt amb la sol·licitud no poden ser presentats de forma telemàtica, se'n farà l'entrega per registre d'entrada.  
3. El termini de presentació de les sol·licituds per registre serà de 20 dies hàbils, comptador des de l'endemà de la publicació d'esta ordre en el Diari Oficial de la Comunitat Valenciana. L'incompliment del mencionat termini determinarà l'exclusió de la convocatòria.  
  
Quinta. Documentació que s'ha de presentar  
1. Junt amb la sol·licitud les societats musicals sol·licitants han de presentar l'imprés de dades complementàries que figura com a annex III d'esta orde, degudament firmat per la persona que tinga la representació legal de la societat musical, relatiu als punts següents:  
  
a) Relació d'especialitats impartides en l'escola d'educands.  
b) Data d'inici de les activitats.  
c) Existència o no en l'oferta formativa de l'escola d'educands d'una agrupació artística que garantisca la pràctica musical en grup, indicant la persona responsable de la direcció artística de l- esmentada agrupació, així com la persona responsable de la direcció artística de la principal banda de música de la societat musical.  
d) Relació nominal d'alumnat matriculat en el curs 2014-2015 (d'octubre de 2014 a juny de 2015), indicant-ne nom, cognoms i edat i l'especialitat o especialitats instrumentals que cursen. I el nombre total d'alumnat matriculat.  
e) Pressupost previst d'ingressos i gastos per al funcionament de l'escola d'educands durant el curs acadèmic 2014-2015.  
f) Declaració responsable de la persona que tinga la representació legal de la societat musical, en la qual declare sota la seua responsabilitat que:  
1) L'entitat està inscrita en el registre que legalment corresponga com a associació o fundació, sense ànim de lucre, la finalitat de la qual és la divulgació i promoció cultural de la música. I que el seu domicili social estiga radicat en l'àmbit territorial de la Comunitat Valenciana.  
2) La sol·licitant no figura inscrita com a escola de música en la secció específica del Registre de Centres Docents de la Comunitat Valenciana.  
3) La sol·licitant té el reconeixement d'entitat o establiment de caràcter social, la qual cosa comporta l'exempció de l'IVA per l'Agència Tributària, en el supòsit de tindre esta consideració.  
4) La sol·licitant disposa d'una escola d'educands ubicada en una localitat de la Comunitat Valenciana que depén de la mateixa societat musical.  
5) L'òrgan competent de l'entitat ha adoptat l'acord per a formular la sol·licitud de la subvenció.  
6) La societat musical es compromet a complir totes les obligacions que es deriven de la concessió de la subvenció en el cas de resultar beneficiària.  
7) I l'òrgan competent de l'entitat ha acordat facultar-lo, com a representant legal d'esta, per a subscriure la sol·licitud de subvenció i dur a terme tots els tràmits relacionats amb l'esmentada sol·licitud.  
  
En la declaració responsable a què es referix este apartat f es farà constar que l'entitat disposa de tota la documentació acreditativa del que ha declarat.  
2. Les societats musicals també han de presentar:  
a) El programa d'activitats pedagògiques de l'escola d'educands i musicals de la societat sol·licitant corresponent al curs 2014-2015 (d'octubre de 2014 a juny de 2015), de conformitat amb el model que figura com a annex IV d'esta orde i degudament subscrit per la persona que tinga la representació legal de l'entitat sol·licitant.  
b) El model de domiciliació bancària en cas de nova perceptora o canvi de compte bancari, de conformitat amb el model de domiciliació bancària que figura com a annex V, que haurà d'anar acompanyat de l'escrit, segellat i firmat per l'entitat bancària, on figure el compte i el titular. Així com la restant documentació necessària per a tramitar la sol·licitud d'alta de la domiciliació bancària per a procedir a incorporar-la a la base de dades de domiciliació de pagaments del Sistema Comptable de la Generalitat, CONTAG, per mitjà de l'anotació d'un compte bancari, de conformitat amb el que establix l'Orde 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat (DOCV 6548, 21.06.2011).  
  
Segons el que disposa l'article 6.2n de l'Orde 18/2011, de 17 de juny, de la Conselleria d'Economia, Hisenda i Ocupació, la persona física que sol·licite l'alta d'una domiciliació bancària en representació d'una associació musical podrà no presentar els documents vàlids en dret que deixen constància fidedigna de la seua representació, si la mencionada entitat figura donada d'alta en el Registre de Representants de la Comunitat Valenciana o en el Registre de Contractistes i Empreses Classificades de la Comunitat Valenciana. En este cas autoritzarà l'òrgan administratiu perquè realitze les comprovacions o les validacions informàtiques oportunes en els registres corresponents.  
3. Les societats musicals interessades han d'acreditar que es troben al corrent en el compliment de les obligacions tributàries i amb la Seguretat Social i que no estan sotmeses a les prohibicions previstes en l'article 13 de la Llei 38/2003 General de Subvencions, especialment la de no ser deutor per reintegrament de subvencions. Sobre això, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (annex II) es farà constar l'autorització perquè l'òrgan instructor obtinga de manera directa, a través de certificats electrònics, l'acreditació del compliment de les obligacions tributàries i amb la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
En el supòsit de no atorgar la mencionada autorització, l'entitat sol licitant haurà d'aportar les certificacions següents:  
a) Certificació de l'Agència Estatal d'Administració Tributària que acredite que es troba al corrent en les seues obligacions.  
b) Certificació de la Tresoreria General de la Seguretat Social, acreditativa de trobar-se al corrent en el compliment de les seues obligacions amb la Seguretat Social.  
c) Certificació de la direcció territorial de la Conselleria d'Hisenda i Administració Pública corresponent que acredite que no té deutes de naturalesa tributària amb la Generalitat.  
  
Sexta. Procediment de concessió  
1. L'òrgan encarregat de l'ordenació i la instrucció del procediment serà la Direcció General de Formació Professional i Ensenyaments de Règim Especial de la Conselleria d'Educació, Investigació, Cultura i Esport que, d'ofici, acordarà totes les actuacions necessàries per a determinar, conéixer i comprovar les dades en virtut de les quals s'ha de dictar resolució.  
2. Es requeriran les societats musicals interessades que no reunixen els requisits o que no han aportat els documents que s'assenyalen en les bases d'esta convocatòria perquè, en el termini màxim i improrrogable de 15 dies, esmenen o aporten els documents preceptius, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, amb la indicació que, si no ho fan així, es considerarà que desistixen de la seua petició.  
  
3. El termini per a tramitar les sol·licituds i resoldre i notificar les resolucions serà de quatre mesos com a màxim, a comptar de l'endemà del dia en què la Conselleria d'Educació, Investigació, Cultura i Esport faça públic l'import global màxim destinat a la concessió d'estes subvencions en el Diari Oficial de la Comunitat Valenciana. Una vegada conclòs este termini sense que se n'haja dictat i notificat una resolució expressa, les societats musicals interessades podran entendre desestimades les seues sol·licituds per silenci administratiu.  
4. Les sol·licituds admeses a tràmit les avaluarà una comissió de valoració, que elevarà una proposta motivada de resolució al conseller d'Educació, Investigació, Cultura i Esport.  
  
Sèptima. Comissió Avaluadora  
1. L'avaluació de les sol·licituds de subvencions admeses a tràmit correspondrà a una comissió avaluadora composta pels membres següents:  
a) La directora general amb competències en matèria d'ensenyaments de règim especial, o la persona en qui delegue, que exercirà com a president.  
b) El cap del servici amb competències en matèria d'ensenyaments de règim especial.  
c) Una persona en representació de la Federació de Societats Musicals de la Comunitat Valenciana, a proposta d'esta i nomenada pel president o la presidenta de la comissió avaluadora. A este efecte, l'esmentada federació proposarà dues persones perquè una tinga la condició de vocal titular i l'altra la de vocal suplent.  
d) Tres inspectors d'educació designats per la direcció general competent en matèria d'ensenyaments de règim especial. Cada inspector-coordinador representarà una de les direccions territorials amb competències en matèria d'educació.  
e) Un funcionari de la direcció general competent en matèria de cultura.  
f) Un funcionari de la direcció general competent en matèria de centres docents.  
g) Un funcionari de la direcció general competent en matèria d'ensenyaments de règim especial, que actuarà com a secretari de la comissió.  
2. La comissió se sotmetrà, quant al seu règim de funcionament, al que establix el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.  
  
  
Octava. Criteris de valoració i proposta de resolució  
1. La Comissió Avaluadora efectuarà la valoració de les sol·licituds presentades i la proposta d'assignació de l'import de les subvencions previstes en esta orde, tenint en compte les bases de la convocatòria i els criteris següents:  
a) La promoció de l'aprenentatge al llarg de tota la vida es valorarà fins a 25 punts.  
b) La promoció d'activitats culturals relacionades amb la música autòctona es valorarà fins a 30 punts.  
c) La promoció d'activitats de diferents tipus de música es valorarà fins a 10 punts.  
d) La ràtio d'alumnes de l'escola d'educands per cada mil habitants del municipi (el nombre d'alumnes dividit entre la població) es valorarà fins a 10 punts.  
e) L'existència en l'oferta formativa de l'escola d'educands d'una agrupació artística que garantisca la pràctica musical en grup es valorarà fins a 10 punts. L'existència d'una banda de l'escola d'educands haurà de ser acreditada per la Federació de Societats Musicals de la Comunitat Valenciana.  
f) L'existència d'un pla viable de promoció de l'escola d'educands com a escola de música en un termini màxim de 24 mesos, fins a 15 punts.  
2. L'import de la subvenció quedarà determinat pel percentatge de la puntuació obtinguda per cada entitat sol·licitant en relació amb els criteris de prioritat que antecedixen, fins a esgotar el crèdit disponible dels màxims estipulats, sense que en cap cas, aïlladament o en conjunt amb altres ajudes compatibles, se supere el cost de l'activitat subvencionada.  
  
3. Després d'avaluar totes les sol·licituds admeses a tràmit, la Comissió Avaluadora elevarà a l'òrgan competent per a resoldre una proposta motivada de resolució.  
En la proposta motivada de resolució:  
a) Figuraran les societats musicals a què podria atorgar-se la subvenció, així com la quantia que s'atorga, fins que s'esgote el crèdit total disponible.  
b) Es faran constar, si és el cas, les condicions, obligacions i determinacions accessòries a què haja de subjectar-se l'entitat beneficiària proposada.  
c) Es ressenyaran les sol·licituds que hagen de ser denegades, així com les causes de denegació de les subvencions.  
  
Novena. Compatibilitat de les subvencions  
Estes subvencions són compatibles amb unes altres ajudes, subvencions, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals sense que, aïlladament o en conjunt, superen el cost de les activitats subvencionades.  
  
Deu. Resolució de la convocatòria  
1. Vista la proposta motivada de resolució formulada per la Comissió Avaluadora, el conseller d'Educació, Investigació, Cultura i Esport, dictarà la resolució corresponent.  
2. En qualsevol cas la denegació de la subvenció ha de ser motivada i les raons s'han de fer constar en la resolució corresponent.  
3. El conseller d'Educació, Investigació, Cultura i Esport, a proposta de la Comissió Avaluadora, podrà declarar deserta, totalment o parcialment, l'adjudicació de les subvencions convocades.  
  
4. La resolució de la convocatòria es publicarà en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.  
5. Contra la resolució de la convocatòria, expressa o presumpta, que esgota la via administrativa, les societats musicals interessades podran interposar potestativament un recurs de reposició o bé podran plantejar directament un recurs contenciós administratiu en la forma, els terminis i les condicions que determina la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les persones interessades puguen interposar qualsevol altre recurs que estimen pertinent.  
  
Onze. Obligacions de les entitats beneficiàries  
1. Les entitats que obtinguen estes subvencions queden obligades a:  
  
a) Mantindre, com a mínim, el volum d'inversió en material pedagògic o didàctic, així com el programa subvencionat i el funcionament de l'escola d'educands durant el curs 2014-2015 (d'octubre de 2014 a juny de 2015).  
b) Comunicar a la Conselleria d'Educació, Investigació, Cultura i Esport, per mitjà de la declaració responsable de la persona que tinga la representació legal de l'entitat, l'obtenció de subvencions o ajudes per a la mateixa finalitat, procedents de qualssevol administracions o ens públics o privats, indicant-hi expressament l'import de les subvencions aconseguides, a quins conceptes es destinen i si cobrixen el cent per cent (100 %) de la totalitat dels gastos objecte de subvenció. La comunicació ha d'efectuar-se tan prompte com com es tinga coneixement de l'obtenció de l'ajuda o subvenció i, en tot cas, amb anterioritat a la justificació de l'aplicació donada als fons percebuts, d'acord amb el que disposa la Llei 38/2003, de 17 de novembre, General de Subvencions.  
  
c) Trobar-se al corrent en el compliment de les obligacions tributàries i amb la Seguretat Social, de conformitat amb el que preveuen els articles 22 i 23 del Reglament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol.  
d) Justificar les subvencions obtingudes dins del termini màxim establit en esta orde i de conformitat amb el que exigix la base següent.  
  
e) Incloure en totes les activitats de l'escola d'educands la ressenya d'estar subvencionades per la Conselleria d'Educació, Investigació, Cultura i Esport.  
f) No estar incurses en les prohibicions que establix l'article 13.2 i 13.3, segons pertoque, de la Llei 38/2003, de 17 de novembre, General de Subvencions. A estos efectes s'aportarà una declaració responsable.  
  
2. Són també obligacions de les beneficiàries d'estes subvencions les que amb caràcter general s'establixen en l'article 14 de la Llei General de Subvencions.  
3. L'incompliment de les anteriors obligacions produirà la pèrdua del dret al cobrament total o parcial de la subvenció atorgada, la deixarà sense efecte i donarà lloc, si és el cas, a l'exigència de les responsabilitats que corresponguen d'acord amb la legislació vigent i, de manera especial, atenent el que disposa el Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat.  
  
Dotze. Justificació i pagament d'estes subvencions  
1. La justificació per les societats musicals beneficiàries del compliment de les obligacions imposades i de la consecució dels objectius previstos en l'acte de concessió de la subvenció s'efectuarà per mitjà de la presentació del compte justificatiu regulat en l'article 72 del Reglament de la Llei 38/2003, General de Subvencions, aprovat pel Reial Decret 887/2006, de 21 de juny, de conformitat amb les condicions i els requisits previstos en esta base.  
2. Les entitats beneficiàries efectuaran la justificació per la totalitat de l'import destinat a finançar els gastos subvencionats, per mitjà de la presentació del compte justificatiu de la manera següent:  
  
a) El setanta per cent (70 %), com a mínim, de la subvenció concedida ha de ser justificat amb gastos de contractació del personal docent de l'escola d'educands i quotes de la Seguretat Social d'este personal. Així com la contractació de personal no docent amb les quotes de Seguretat Social.  
b) El trenta per cent (30 %), com a màxim, de la subvenció concedida podrà justificar-se amb gastos corrents per al funcionament del centre, tal i com està establit en la base segona, gastos subvencionables, de l'annex I.  
3. El compte justificatiu per la totalitat de l'import destinat a finançar els gastos subvencionats contindrà la documentació següent:  
  
a) Declaració responsable, de conformitat amb l'annex VI a esta orde, de la persona que tinga la representació legal de l'entitat beneficiària que acredite:  
1) Que s'han complit les condicions imposades en la concessió de la subvenció.  
2) I que, durant el curs 2014-2015, s'han dut a terme les activitats pedagògiques i musicals que figuraven en el programa corresponent a les esmentades activitats junt amb la sol·licitud i s'ha mantingut el volum d'inversió en material pedagògic o didàctic previst.  
  
b) Una relació classificada dels gastos realitzats durant el curs acadèmic amb identificació de l'actuació, el creditor i el document, l'import, la data d'emissió i la data de pagament. En el cas que la subvenció s'atorgue d'acord amb un pressupost estimat, s'indicaran les desviacions succeïdes. Esta relació la firmarà la persona que tinga la representació legal de l'entitat beneficiària.  
c) Tots els documents de caràcter econòmic (nòmines, TC1, TC2, factures) de valor probatori equivalent en el tràfic mercantil o amb eficàcia administrativa, incorporats a la relació a què es fa referència en l'apartat b anterior i la documentació acreditativa del pagament. S'acreditarà el pagament de les factures amb l'extracte bancari si s'han fet per transferència; amb el segell de l'empresa que emet la factura o el resguard de pagament per mitjans electrònics.  
Les factures o els documents que s'aporten hauran de ser originals o fotocòpies compulsades.  
d) Declaració responsable, d'acord amb l'annex VI de l'orde, firmada pel representant legal de l'entitat beneficiària, de les subvencions o ajudes rebudes per a la mateixa finalitat, procedents de qualssevol administracions o ens públics o privats, indicant-hi expressament l'import de les subvencions aconseguides, a quins conceptes es destinaran i si cobrixen el cent per cent (100 %) del total dels gastos objecte de subvenció.  
  
e) Si és el cas, la carta de pagament de reintegrament en el supòsit de romanents no aplicats, així com dels interessos derivats d'estos.  
4. Junt amb la justificació, les societats musicals beneficiàries han d'acreditar que es troben al corrent en el compliment de les obligacions tributàries i amb la Seguretat Social. Sobre això, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (annex II) es farà constar l'autorització perquè l'òrgan instructor obtinga de forma directa, a través de certificats electrònics, l'acreditació del compliment de les obligacions tributàries i amb la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
Si no atorga esta autorització, l'entitat beneficiària haurà d'aportar les certificacions corresponents.  
5. El termini per a presentar la justificació de la subvenció en els termes descrits en els apartats anteriors serà de 15 dies hàbils comptats des de l'endemà de la publicació de la resolució en el Diari Oficial de la Comunitat Valenciana. L'incompliment del mencionat termini determinarà la pèrdua de la subvenció concedida.  
6. La tramitació del pagament de les subvencions concedides es farà quan es presenten, es comproven i s'aproven els justificants corresponents. El pagament de les subvencions es farà d'una sola vegada, per mitjà de transferència bancària.  
7. La no-presentació de la justificació del gasto en el termini fixat donarà lloc a la pèrdua de la subvenció i, així mateix, la societat musical beneficiària podrà ser exclosa en les convocatòries d'anys successius, sense perjuí que es concedisca, amb caràcter previ a l'adopció de qualsevol decisió, el tràmit d'audiència.  
  
Tretze. Desistiment sense efecte o minoració de l'import de la subvenció i exigència de reintegraments d'imports indegudament percebuts  
1. En els supòsits de l'article 37 de la Llei 38/2003, de 17 de novembre, General de Subvencions, i en cas d'incompliment de les obligacions a què es referixen la bases onze i dotze d'esta convocatòria, es produirà la pèrdua del dret al cobrament total o parcial de la subvenció atorgada i es podrà deixar esta sense efecte o minorar-ne la quantia, amb el reintegrament de les quantitats indegudament percebudes i l'exigència dels interessos de demora des del moment del pagament de la subvenció.  
  
2. Qualsevol alteració de les condicions tingudes en compte per a la concessió de la subvenció i, en qualsevol cas, l'obtenció concurrent de subvencions o ajudes atorgades per part d'altres administracions o ens públics o privats la suma total de les quals supere el cost de l'activitat subvencionable donarà lloc a la modificació de la resolució de concessió.  
3. El reintegrament haurà de ser efectuat per la beneficiària per mitjà de transferència bancària o de xec nominatiu a favor de la Generalitat.  
4. El procediment de reintegrament de les quantitats indegudament percebudes, l'iniciarà la Conselleria d'Educació, Investigació, Cultura i Esport i es notificarà a la interessada l'import de la subvenció que ha de ser reintegrat a la Generalitat, l'obligació que ha sigut incomplida per la societat musical i la motivació que justifica el reintegrament. Este procediment de reintegrament ha de garantir la preceptiva audiència a la interessada, abans d'elaborar la resolució definitiva. Esta serà notificada igualment a la interessada i tindrà naturalesa de liquidació definitiva, a l'efecte del còmput del cobrament del deute en el període voluntari de recaptació.  
  
Catorze. Règim d'infraccions i sancions  
El règim sancionador en la matèria regulada en esta orde serà l'establit en el títol IV de la Llei 38/2003, de 17 de novembre, General de Subvencions.  
  
Quinze. Interpretació i acceptació de les bases  
1. La Conselleria d'Educació, Investigació, Cultura i Esport es reserva la facultat d'interpretar el contingut d'esta orde als efectes d'adjudicació de les subvencions.  
2. La participació en esta convocatòria implica l'acceptació de les bases que la regulen.